text: Minister på politi-besøg i Padborg
  12 marts 2012 kl. 14.56
  I dag var justitsminister Morten Bødskov for første gang på officielt besøg i politiets udlændinge-kontrol-afdeling i Padborg - i folkemunde bedre kendt som grænsepolitiet.
  Ministeren ville efter sommerens grænsedebat se nærmere på det danske politis tætte samarbejde med de tyske kolleger.
  Netop det tætte samarbejde med det tyske politi ser ud til at være en særlig stor fordel for Danmark.
  I følge Morgenavisen Jyllands Posten fik Danmark i 2011 udleveret flere omrejsende kriminelle af tysk politi, end dansk politi selv fik fat på.
  